AIŠKINAMASIS RAŠTAS

Dėl įgaliojimų Molėtų rajono savivaldybės atstovui dalyvauti UAB Utenos regiono atliekų tvarkymo centro visuotiniame akcininkų susirinkime suteikimo

**1. Parengto tarybos sprendimo projekto tikslai ir uždaviniai**

Uždaroji akcinė bendrovė (toliau – UAB) Utenos regiono atliekų tvarkymo centras 2017 m. balandžio 11 d. raštu Nr. S-110 „Pranešimas apie visuotinio akcininkų susirinkimo sušaukimą“ informavo, kad 2017 m. balandžio 28 d. vyks visuotinis akcininkų susirinkimas. Susirinkimo darbotvarkė:

1. Dėl UAB Utenos regiono atliekų tvarkymo centro valdybos nario atšaukimo kadencijai nesibaigus.
2. Dėl UAB Utenos regiono atliekų tvarkymo centro (toliau – Bendrovė) valdybos nario rinkimo.
3. Dėl Bendrovės 2016 m. metinio pranešimo.
4. Dėl Bendrovės 2016 m. finansinių ataskaitų rinkinio audito išvados.
5. Dėl Bendrovės 2016 m. metinio finansinio ataskaitų rinkinio tvirtinimo.
6. Dėl Bendrovės 2016 m. pelno (nuostolių) paskirstymo tvirtinimo.

Dėl susirinkimo darbotvarkės 1 ir 2 klausimo pridedami Anykščių rajono savivaldybės administracijos dokumentai, adresuoti Bendrovei. 3 ir 4 darbotvarkės klausimais bus išklausyti pranešimai, kitais darbotvarkėje nurodytais klausimais vyks balsavimas. 4 ir 5 darbotvarkės klausimų sprendimų projektai pridedami prie parengto sprendimo projekto.

Molėtų rajono savivaldybė Bendrovėje valdo 13652 paprastąsias vardines akcijas, kurios suteikia 13,65 proc. balsų. 2016 metus Bendrovė užbaigė turėdama 312 026 eurus nuostolio.

Į visuotinį akcininkų susirinkimą deleguojamas Molėtų rajono savivaldybės mero pavaduotojas Mindaugas Kildišius.

Parengto sprendimo projekto tikslas – Molėtų rajono savivaldybės tarybos įgaliojimas atstovauti Molėtų rajono savivaldybei UAB Utenos regiono atliekų tvarkymo centro visuotiniame akcininkų susirinkime ir suteikti balsavimo teisę priimant sprendimus darbotvarkės klausimais.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 3 dalies 9 punktas, 48 straipsnio 2 dalis;

Lietuvos Respublikos akcinių bendrovių įstatymo 14 straipsnio 7 dalis, 20 straipsnio 1 dalies 3,4, 9 ir 10 punktai, 21 straipsnio 1 ir 8 dalys, 58 straipsnio 2 dalis, 59 straipsnio 1 ir 2 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės mero pavaduotojas Mindaugas Kildišius. Visuotinis akcininkų susirinkimas vyks 2017 m. balandžio 28 d. 10.00 val.